Ташкент мамлекеттик техникалык университети

Ислам Каримов атындагы Ташкент мамлекеттик техникалык университети (англ. Islom Karimov nomidagi Toshkent davlat texnika universiteti) — Ташкенттеги мамлекеттик жогорку окуу жайы. Тарыхы Ташкент мамлекеттик техникалык университети — Өзбекстандагы эң эски жогорку окуу жайлардын бири. 1918-жылы 21-апрелде «Түркстан улуттук университетинин» курамындагы чакан техникалык факультет катары түптөлгөн. Аталыштарынын өзгөрүү хронологиясы: 1923-ж.: Инженердик-мелиорация факультети. 1929-ж.: Орто Азия пахта-ирригация институту. 1933-ж.: Орто Азия индустриалдык институту (САИИ). Тоо-кен, курулуш жана энергетика институттарынын биригишинен түзүлгөн. 1949-ж.: Орто Азия политехникалык институту (САПИ). 1961-ж.: Ташкент политехникалык институту (ТашПИ). 1973-ж.: Абу Райхан Беруни атындагы Ташкент политехникалык институту. 1991-ж.: 6-майда Өзбек ССРинин Президенти И. Каримовдун жарлыгы менен азыркы Ташкент мамлекеттик техникалык университети катары кайра түзүлгөн. 2017-ж.: Университетке Өзбекстандын биринчи президенти Ислам Каримовдун ысымы берилген. ТМТУ Өзбекстандагы 16 башка жогорку окуу жайдын жана колледждин түзүлүшүнө негиз болгон. Алардын айрымдары: Фергана политехникалык институту (1967) Ташкент автомобиль жолдору институту (1972) Наманган инженердик-экономикалык институту (1973) Бухара тамак-аш жана жеңил өнөр жай технологиялык институту (1977) Самарканд архитектура институту (1980) Ташкент химия-технологиялык институту (1991) Навои мамлекеттик тоо-кен институту (1995) 1991-жылдын 27-июнунда университетке Абу Райхан Берунинин ысымы ыйгарылган. Өзбекстандын президенти Шавкат Мирзиёевдин 2017-жылдын 25-январындагы жарлыгына ылайык, 2017-жылдын 23-июнунда Ташкент мамлекеттик техникалык университетине Ислам Каримовдун ысымы ыйгарылган.. Булактар Тышкы шилтемелер Islom Karimov nomidagi Toshkent Davlat Texnika Universiteti. Расмий сайты